Jonas Božimovskis (vyresnysis)

Jonas Božimovskis (vyresnysis, 1610 m. spalio 11 d. Lietuvoje – 1673 m. sausio 8 d. Kėdainiuose) – religinių raštų rengėjas, Biblijos vertėjas.

Mokėsi Kėdainiuose, Slucke, 1632-37 m. studijavo Utrechto, Leideno universitetuose. 1638-52 m. Naujamiesčio, 1653–73 m. Kėdainių evangelikų reformatų kunigas ir Žemaičių superintendentas, nuo 1663 m. – Vilniaus superintendentas.

Su Samueliu Minvydu iš lenkų kalbos išvertė pagrindines stambiausio XVII a. lietuviškos raštijos paminklo Knygos nobažnystės krikščioniškos (1653) dalis – katekizmą, maldyną ir pamokslus. Kaip sinodo atstovas sykiu su kitais pripažinęs B. Chilinskio Biblijos vertimą netinkamu, pats ėmėsi versti, pradėdamas nuo Naujojo Testamento. Po mirties šį darbą tęsė sūnus Jonas Božimovskis (jaunesnysis).

Nuorodos 
Lietuvių literatūros enciklopedija

Literatūra 

Vaclovas Biržiška. Aleksandrynas. T. I, Čikaga, 1960, p. 308–310.

Božimovskis, Jonas (vyresnysis)